Ganyong kalebu tanduran rumpun lan tanduran herba.[1] Kabeh bageyan wite vegetatif ya iku wit, godhong, lan kelopak kembang kaya-kaya ana liline.[1] Tanduran iki tetep awerna ijo nalika uripe.[1] Yèn wis tuwa wit lan godhongé bakal garing lan kaya-kaya mati.[1] Ananging tanduran iki ora mati awit yèn wayah udan rimpang utawa uwin bakal nukulake tunas lan urip manèh.[1] Tanduran ganyong dhuwuré 0,9-1,8 meter.[1] Ing Queensland dhuwuré ganyong ngasi 2,7 meter.[1] Ananging ing Jawa dhuwure kang umum kurang-luwih 1,35-1,8 meter.[1]